Oplev Zoo gennem Virtual Reality
SYG, MEN FØRST OG FREMMEST UNG
Til fordel for unge patienter har Zoologisk Have i samarbejde med Rigshospitalet produceret en række 360 graders videoer, der følger et par medarbejdere i deres arbejde med dyrene i Haven.
Med de oplevelser, som virtual reality skaber, bliver det muligt at holde fokus på at være ung – frem for på at være syg – et projekt, som Zoologisk Have gerne støtter op om.
Her på siden finder du de fem videoer, som er blevet produceret i forbindelse med projektet. For at få den fulde oplevelse, bør videoerne ses med virtual reality-briller, men muligheden for en 360-graders effekt findes også på både computer og smartphone.
Hvis du ser videoerne på din computer, finder du i øverste venstre hjørne et lille display, hvor du ved at trykke på pilene frit kan navigere rundt, mens videoen afspilles. Afspiller du videoerne på din telefon, skal du bare bevæge skærmen i det retning, du ønsker at udforske.
Søløvefodring i 360º
Følg med og oplev Zoo gennem virtual reality! Vi er med til søløvefodring, hvor dyrepasseren fortæller om dyrets levevis og spisevaner, alt imens mågerne flyver om ørerne på dig.
Den Arktiske Ring i 360º
Her følger vi Havens maskinmester ned til det store rensningsanlæg under Den Arktiske Ring. Hør ham fortælle om maskineriet og få hele oplevelsen med 360 graders udsyn.
Pingvinfodring i 360º
Vidste du at et pingvinpar skiftes til at rue på deres æg i 40 dage? Vi følger dyrepasserne til pingvinfodring, mens der bliver fortalt om dyrets leveform og deres store appetit.
Flodhestefodring i 360º
Flodhestene skal have æbler, hvilket de elsker. Hør dyrepasseren fortælle om dyrets store mund, mens han fodrer dem.
Giraffodring i 360º
Hør savannens dyrepasser fortælle om Havens girafflok, mens han fodrer dem med friske blade.
FØLG ZOO LIVE OG PÅ YOUTUBE
Du kan også se med direkte fra Haven via Zoos livestream eller følge vores Youtubekanal, hvor du kommer med bag kulissen og helt tæt på dyrene!
BESØG ZOO OG SPRING KØEN OVER
Husk at du altid kan købe din adgangsbillet inden du besøger Haven. Medbring billetten på din telefon eller i printet udgave og scan
den ved indgangen. Det er nemt og så undgår du køen ved billetlugen.
Vil du med på en morgentur gennem ZOOs tasmanske område? Nu har du chancen!
Få et indblik i dyrepassernes arbejde, og kom helt tæt på dyrene. Hør om vombatterne, de tasmanske djævle, wallaby og kæmpekænguruerne.